recursal/SuperWikiNEXT-32B huggingface dataset:
سی زبان کے سادہ سورس کوڈ کی مثال، جس کے نتیجے میں یہ پروگرام کمپیوٹر سکرین پر لفظ "hello, world" پرنٹ کرائے گا۔

| پروگرام ایگزیکیوشن |
| --- |
| 
عمومی نظریات |
| * Runtime system
* Runtime library
* Executable
* کمپائلر
* انٹر پریٹر
* علامتی مشین
* Intermediate representation (IR)
* سورس کوڈ
* اوبجیکٹ کوڈ
* بائٹ کوڈ
* مشین کوڈ
 |
| 
کمپائلیشن کی حکمت عملیاں |
| * Just-in-time (JIT)
	+ Tracing just-in-time
* Ahead-of-time (AOT)
* ٹرانس کمپائلر
* ری کمپیلیشن
 |
| 
Notable runtimes |
| * Android Runtime (ART)
* Common Language Runtime (CLR)
* crt0
* جاوا ورچوئل مشین (JVM)
* نوڈ جے ایس
* زند انجن
 |
| 
Notable compilers & toolchains |
| * LLVM
* GNU Compiler Collection (GCC)
 |
| * د
* ب
* ت
 |

کمپیوٹنگ میں، **سورس کوڈ** (source code) کمپیوٹری ہدایات کا ایک مجموعہ ہے (جس میں تبصرے (comments) بھی شامل ہو سکتے ہیں)، جسے ایسی پروگرامنگ زبان میں لکھا جاتا ہے جو انسان پڑھ سکے۔ کمپیوٹر پروگرامرز کی سہولت کی غرض سے، ایک پروگرام کے لیے سورس کوڈ خاص طور پر ڈیزائن کیا جاتا ہے۔ اسمبلر assembler یا کمپائلر (compiler)، سورس کوڈ کو مشین کوڈ میں تبدیل کر دیتا ہے جسے کمپیوٹر سمجھ سکتا ہے۔ مشین کوڈ کو بعد میں ایکسیکیوشن (execution) کے لیے محفوظ بھی کیا جا سکتا ہے اور اسے​ interpret کر کے فوری طور پر ایکسیکیوٹ بھی کیا جا سکتا ہے۔
زیادہ تر اطلاقی سوفٹویئرز (application softwares)، میں صرف ایکزیکیوٹیبل فائلیں ہی شامل کی جاتی ہیں۔ اگر ایپلیکیشن سوفٹویئرز میں سورس کوڈ بھی شامل کر دیا جائے تو ایک صارف، پروگرامر یا ایک سسٹم ایڈمنسٹریٹر اپنی خواہش کے مطابق اس میں تبدیلیاں​ کر سکے گا۔
موسیقی آلات کے چلانے کے دوران معاون ایک سانس کا نشان
**سانس کا نشان** (انگریزی: Breath mark)، جسے انگریزی زبان میں **بریتھ مارک** یا **لُفٹ پاز** (انگریزی: luftpause) بھی کہتے ہیں، ایک علامت ہے جسے تدوین موسیقی (میوزیکل نوٹیشن) میں استعمال کیا جاتا ہے۔ یہ کسی بھی موسیقی کے بند پر مظاہرہ پیش کرنے والے کو یہ ہدایت دیتا ہے کہ وہ اس مقام پر سانس لے (باد نما آلات اور زبانی فن کاروں کے لیے یا پھر یہ بہت ہی مختصر وقت کے لیے رکنے کا اشارہ ہوتا ہے (غیر باد نما آلات) کے لیے۔ یہ رکنے کا مقصد عمومًا اس مقام سے پہلے کو نوٹ کے دورانیے کو مختصر بنانا ہوتا ہے، نہ کہ ٹیمپو میں کوئی تبدیلی لانا۔ اس افادیت کو مہلتِ سکون تصور کیا جا سکتا ہے۔ 

سانس کے نشانات کو مختلف انداز میں پیش کیا جاتا ہے۔ جیسے کہ:

* کاما جیسا
* ٹک کے نشان جیسا
* اوپری کمان جیسا (یا انگریزی حرف وی جیسا)
* سال زیدو (ایک نشان جس میں کاما بھی ہو اور اس کے اوپر ایک ٹوپی جیسی علامت ہو)

مزید دیکھیے
-----------

* موسیقی

حوالہ جات
---------

1. ↑  Types of breath marks

بیرونی روابط
------------

* The Breath Mark Guide
* OnMusic dictionary (ماخوذ 9 نومبر 2020)
**سلیپنگ بیوٹی**  (انگریزی: Sleeping Beauty)
1987ء کی ایک امریکی/اسرائیلی فنتاسی فلم ہے، جو 1980ء کی فلم سیریز کینن مووی ٹیلز کا حصہ ہے۔ اس کی ہدایت کاری ڈیوڈ ارونگ نے کی ہے اور اس میں تاہنی ویلچ، مورگن فیئرچائلڈ، نکولس کلے اور سلویا مائلز شامل ہیں۔ یہ گرم برادران اور شارل پیغو کی سلیپنگ بیوٹی کی کلاسک کہانی کا ہم عصر ورژن ہے۔ دیگر کینن فلم کی کہانیاں کی طرح یہ فلم بھی مکمل طور پر اسرائیل میں فلمائی گئی تھی۔

کہانی
-----

ایک بے اولاد ملکہ (مورگن فیئرچائلڈ) اور اس کے بادشاہ (ڈیوڈ ہولیڈے) کو ایک مہربان یلف (کینی بیکر) نے جادوئی دوائیاں دی ہیں۔ جب خوبصورت شہزادی روز بڈ پیدا ہوتی ہے، تو ملک میں موجود تمام پریوں کو بچے کو تحفے دینے کے لیے بپتسمہ دینے کے لیے مدعو کیا جاتا ہے۔
تاہم، بری ریڈ فیری (سلویا مائلز) کو مہمانوں کی فہرست سے باہر رکھا گیا ہے کیونکہ بادشاہی میں صرف آٹھ سنہری ڈنر پلیٹیں اور نو پریاں ہیں۔
مشتعل ہو کر، وہ بپتسمہ دینے کی تقریب کو خراب کر دیتی ہے اور شہزادی کو اپنی سولہویں سالگرہ پر لعنت بھیجتی ہے کہ وہ چرخی کے تکلے پر اپنی انگلی چبھو کر مر جائے۔ عقلمند وائٹ فیری (جین وائیڈلن)، جو تاخیر کا شکار تھی اور اس وجہ سے اپنا تحفہ دینے سے قاصر تھی، اس لعنت کو ایک جادوئی منتر میں نرم کر دیتی ہے جس میں شہزادی سو سال تک سو جائے گی اور سچی محبت کے بوسے سے بیدار ہو جائے گی۔ بادشاہ، سفید پری کے وعدے میں بہت کم سکون پاتے ہوئے، حکم دیتا ہے کہ بادشاہی کے تمام چرخیوں کو تباہ کر دیا جائے، سوائے ایک کے جو چھپا ہوا اور بظاہر بھولا ہوا ہے، اپنی بیٹی کو سرخ پری کی خوفناک لعنت سے بچانے کی کوشش کرے۔

مزید دیکھیے
-----------

* مورگن فیئرچائلڈ

حوالہ جات
---------

1. 1 2 3 4 5   — اخذ شدہ بتاریخ: 19 مئی 2016
2. 1 2 3 4 5 6 7   — اخذ شدہ بتاریخ: 19 مئی 2016
3. ↑  
  ویکی ڈیٹا پر  (P480) کی خاصیت میں تبدیلی کریں "فلم کا صفحہ FilmAffinity identifier پر"— اخذ شدہ بتاریخ 3 جون 2023ء۔
**سلیمہ** ،مغل شہنشاہ اکبر اعظم کی بیوی،اور اکبر کے تین خاص بیگموں میں سے ایک ہے۔ ان کو تاریخ میں ان کی اخلاق کے بدولت جانا جاتاہے۔ ہر کسی کو سلیقے اور آدب و احترام سے پیش آتی تھی ،اور اکبر کے تین خاص بیگموں میں سے ہے جن سے اکبر کا ایک بہت ہی خاص رشتہ ہوتا تھا (باقی کے دو خاص بیگمیں ایک مریم الزمانی اور رقیہ سلطان ہیں)۔ آپ کی پہلی شادی بیرم خان سے ہوئی تھی لیکن اس کے قتل کے بعد سلیمہ بیگم اور ان کی بیٹے رحیم خان کو سہارا دینے کے لیے اکبر نے سلیمہ بیگم سے نکاح کیا تھا۔

اکبر اور دیگر اہل حرم کے ساتھ تعلقات
------------------------------------

اکبر نے سلیمہ بیگم سے نکاح اس لیے کیا تھا کہ ان کی شوہر وفات ہو گئے تھے اور ان کا کوئی سہارا نہ بچا۔ تو اکبر نے ان کی ذمہ اپنے سر لیے اور سلیمہ سے نکاح کیا۔ اکبر کے ساتھ سلیمہ بیگم کی تعلقات بہت ہی اچھے تھے یہاں تک کہ سلیمہ کو اکبر نے اپنے تین خاص بیگمات میں شامل کیا۔ اکبر جب بھی کسی مشکل یا تنگ دستی میں ہوتے تو سلیمہ بیگم کے پاس آتے اور ان سے مشورہ لیتے اور اکبر کو ہمیشہ سلیمہ بیگم کی فیصلے پر فخر ہوتا اور چین و سکون پاتے اس لیے کبھی کبھی سلیمہ بیگم کو خیرالمشیرہ یعنی اچھا مشورہ دینی والی بھی کہا جاتا ہے۔  

اس کے علاوہ ان کا حرم میں تمام لوگوں سے عمدہ تعلق قائم تھا۔ رقیہ سلطان بیگم ان کی پھوپھی زاد بہن تھی اس لیے وہ ان کا بھی خیال رکھتی تھی اس کے علاوہ مریم الزمانی (جنہیں ہندو جودھا بھی کہتے ہیں) کے ساتھ بھی اچھا سلوک تھا اور وہ ان کی ایک اچھی دوست تھی۔

حوالہ جات
---------
**ناریل کا دن** یا **ناریل پورنیما**(انگریزی: Coconut day) ایک رسمی دن ہے جسے مغربی بھارت کی مجھواری برادریاں مناتی ہیں جو بالعموم ممبئی اور کونکن کے ساحل پر آباد ہیں۔ یہ ہندو بکرمی سن کےشراون مہینے کے ماہ کامل کے موقع منایا جاتا ہے جو اکثر جولائی یا اگست میں آتا ہے۔ اس موقع پر سمندر کی پرستش چاول، پھولوں اور ناریلوں کے چڑھاوے سے کی جاتی ہے۔ ایک اور متصلہ رسم یہ ہے کہ اس موقع پر بہنیں اپنے بھائیوں کے ہاتھوں پر اس دن راکھیاں باندھتی ہیں۔ 

ممبئی میں اس تہوار کے لیے کسی دور میں لوگ مالابار ہل اور کولابا میں ناریلوں کے ساتھ جمع ہوتے تھے اور پھولوں کے چڑھاوے سمندر میں سِپُرد کیے جاتے تھے۔ یہ تقاریب مونسون کے اختتام پر ہوتی ہیں اور اس کے ساتھ ہی سمندروں کی لہریں نسبتًا خاموش ہوتے ہیں اور جہاز رانی محفوظ ہوا کرتی ہے۔

مزید دیکھیے
-----------

* ناریل
* راکھی
* شراون
* ہندو تہوار

حوالہ جات
---------

1. ↑  Gupte, B.A. (1919). *Hindu holidays and ceremonials with dissertations on origin, folklore and symbols* (ایڈیشن 2). Calcutta: Thacker, Spink and Co. صفحہ 178.
2. ↑  Newell, H.A. (1912). *Bombay. A guide to Places of Interest with Map.* (ایڈیشن 2). صفحہ 112.
3. ↑  Villiers, Allan (1952). *Monsoon Seas The Story Of The Indian Ocean*. صفحات 111–112.
**سوتیلی ماں** (انگریزی: Stepmother) اس عورت کو کہا جاتا ہے جو کسی خاندان کے ایک مرد سے شادی کر کے داخل ہو جس کے اس شادی سے پہلے کسی شادی یا قریبی رشتے کی وجہ سے اولاد موجود ہو۔ سوتیلی ماں کا تصور اس صورت میں بھی ہے جب ایک شخص ایک ہی وقت ایک سے زیادہ شادی کرے اور اس وقت بھی جب وہ بہ یک وقت اگر چیکہ ایک ایک ہی شادی یا ایک ہی قریبی تعلق رکھے، تاہم سابقہ رشتے یا تعلق سے وجود میں آنے والی اولاد اس نو آمدہ خاتون کو سوتیلی ماں تصور کرے گی جب کہ یہ خاتون کے لیے ایسی اولاد سوتیلی اولاد سمجھی جائے گی۔ مختلف سماجی وجوہ کی بنیاد پر ایک عام سماجی تاثر یہ ہے کہ سوتیلی ماں کا لفظ سنتے ہی لوگوں کے ذہن میں ایک نہایت ظالم اور جابر عورت کا خیال آتا ہے جو معصوم بچوں پر ظلم کرتی ہے، مارتی پیٹتی ہے، گھر کے سارے کام کرواتی ہے۔ یہ عورت بچوں کو کھانے کے لیے کچھ نہیں دیتی یا بہت تکالیف کی زندگی گزارنے پر مجبور کرتی ہے۔ یہ بھی عام تاثر ہے کہ ایسی عورت اپنے شوہر (یعنی بچوں کے سگے باپ) کے کان بھرتی ہے اور باپ کو بچوں کے خلاف کرتی ہے۔ حالاں کہ ہر بار یہ صحیح ہونا ضروری نہیں ہے اور کئی بار سوتیلی مائیں اپنے سگے اور سوتیلے دونوں بچوں کا ایک جیسا خیال بھی رکھا کرتی ہیں۔

خوش گوار خاندانی ماحول میں عورت کا کردار
----------------------------------------

عورت کا باحوصلہ ،صابر اور پُر خلوص ہونا بچوں سے محبت لانے میں بے معاون ہے۔ کہا جاتا ہے کہ’’عورت ممتا کی خوشبو سے معطر پیدائشی ماں ہوتی ہے‘‘۔ دنیا کا کوئی بھی رشتہ چاہے سگا ہو یا سوتیلا ،اچھا یا بُرا نہیں ہوتا اور ماں چاہے سگی ہویا سوتیلی ،ما ں تو بہر حال ماں ہوتی ہے جس کے سینے میں بھی ایک دھڑکتادِل موجود ہوتا ہے جو محبت ،اپنے پن ،اخلاص ،چاہت اور قربانی کے ذریعے دنیا کے اس منفی سمجھے جانے والے رشتے کو بھی اچھا بنا سکتا ہے۔ اسی طرح اس میں شوہر کی سمجھ بوجھ اور بچوں کی کھلی سوچ یا بے لاگ معصومانہ رویہ بھی بڑی حد تک مدد گار ہو سکتا ہے۔ اگر یہ سب بھی یک جا ہوں، تو سوتیلی ماں کا رشتہ بھی منفی کی بجائے مثبت اور ملنساری پر مبنی ہو سکتا ہے، جیسا کہ کچھ گھروں میں دیکھا گیا ہے۔

مزید دیکھیے
-----------

* خاندان
* شادی
* بچوں کی پرورش
* سوتیلا خاندان

حوالہ جات
---------

1. ↑  کہانیاں، فلمیں اور سوتیلی ماں۔ تحریر علی حسنی[*مردہ ربط*]
2. ↑  سوتیلی ماں[*مردہ ربط*]
**موسوعۃ فقہیہ** کویت کی وزارت اوقاف و اسلامی امور کی جانب سے تیار کردہ ایک فقہی دائرۃ المعارف ہے جس کا اردو ترجمہ اسلامک فقہ اکیڈمی انڈیا نے پینتالیس جلدوں میں شائع کیا ہے۔ حکومت کویت نے ممتاز فقیہ مصطفی الزرقاء عربی: مصطفى الزرقاء کی سربراہی میں 1967ء میں ایک ضخیم موسوعہ کی منظوری دی؛ چنانچہ مصطفی الزرقاء نے اپنے افراد کے ساتھ اس موسوعہ کی تیاری پر کام شروع کیا۔

تعارف
-----

اس دائرۃ المعارف میں موسوعاتی یا انسائیکلوپیڈیائی اسلوب اختیار کیا گیا ہے جس میں حروف حروف تہجی کی ترتیب کے ساتھ آسان زبان و اسلوب میں مسائل و معلومات یکجا کر دی جاتی ہیں، جس کی وجہ سے عام اہل علم کے لیے بھی مطلوبہ معلومات تک رسائی اور استفادہ آسان ہو جاتا ہے۔

اس موسوعہ میں تیرہویں صدی ہجری تک کے فقہ اسلامی کے ذخیرہ کو جدید اسلوب میں پیش کیا گیا ہے اور چاروں مشہور فقہی مسالک کے مسائل و دلائل کو جمع کرنے کی کامیاب کوشش کی گئی ہے۔ ہر مسلک کے دلائل موسوعہ میں شامل کیے گئے ہیں، موازنہ اور ترجیح کی کوشش نہیں کی گئی ہے، دلائل کے حوالہ جات ہر صفحہ پر درج کیے گئے ہیں اور احادیث کی تخریج کا بھی خصوصی اہتمام کیا گیا ہے۔ موسوعہ کی ہر جلد کے آخر میں سوانحی ضمیمہ شامل کیا گیا ہے جس میں اس جلد میں مذکور فقہا کے مختصر سوانحی خاکے مع حوالہ جات درج کیے گئے ہیں۔

اردو ترجمہ
----------

موسوعہ فقہیہ کا اردو ترجمہ وزارت اوقاف و اسلامی امور کویت اور اسلامی فقہ اکیڈمی (انڈیا) کے تعاون سے مکمل ہوا۔ ترجمہ کے لیے ہندوستان بھر کے ممتاز علما کی خدمات حاصل کی گئیں۔ ترجمہ ہونے کے بعد اس سلسلہ میں ممتاز ماہرین سے نظر ثانی کرائی گئی پھر کویت کی وزارت اوقاف و اسلامی امور نے ترجمہ کے بارے میں مزید اطمینان حاصل کرنے کے لیے مستقل ایک نظر ثانی کمیٹی کویت میں تشکیل دی۔

جلد بہ جلد
----------

* جلد 1 : ائمہ - إجزاء
* جلد 2 : اجل - إذن
* جلد 3 : إرادہ - استظهار
* جلد 4 : استعاذہ - اشتهاء
* جلد 5 : إشراف - إقالہ
* جلد 6 : إقامہ - إنسحاب
* جلد 7 : إنشاء - ایم
* جلد 8 : بئر - بیطرہ
* جلد 9 : بیع - بینہ
* جلد 10 : تابد - تحیات
* جلد 11 : تخارج - تسویہ
* جلد 12 : تشبہ - تعلیل
* جلد 13 : تعلم وتعلیم - تلوم
* جلد 14 : تماثل - تیمن
* جلد 15 : ثار - جماء
* جلد 16 : جنائز - حتم
* جلد 17 : حجاب - حفید
* جلد 18 : حقد - حیوان
* جلد 19 : خاتم - خلیطان
* جلد 20 : خمار - دعوہ
* جلد 21 : دفع - ذیل
* جلد 22 : راس - رفقہ
* جلد 23 : رقى - زكاہ الفطر
* جلد 24 : زلزلہ - سریہ
* جلد 25 : سعایہ - شرب
* جلد 26 : شرط - صرف
* جلد 27 : صرورہ - صناعہ
* جلد 28 : صنجہ - طلا
* جلد 29 : طلاق - عددیات
* جلد 30 : عدل - عمہ
* جلد 31 : عموم - غیلہ
* جلد 32 : فار - قدوہ
* جلد 33 : قذف - قضاء
* جلد 34 : قضاء الحاجہ - كفالہ
* جلد 35 : كفایہ - لیلہ القدر
* جلد 36 : ماتم - مرض
* جلد 37 : مرض الموت - مصاهرہ
* جلد 38 : مصحف - مكوس
* جلد 39 : ملائكہ - میت
* جلد 40 : نائحہ - نفاذ
* جلد 41 : نفاس - نهی عن منكر
* جلد 42 : نوائب - ودی
* جلد 43 : ودیعہ - وضوء
* جلد 44 : وضیعہ - وقف
* جلد 45 : وكالہ - یوم النحر

حوالہ جات
---------

1. ↑  
ماہنامہ دار العلوم، مضمون بعنوان "دور جدید کا فقہی ذخیرہ"

بیرونی روابط
------------

موسوعہ فقہیہ کی پینتالیس جلدیں آرکائیو سے ڈاؤنلوڈ کی جا سکتی ہیں
**سُوتِیا** (انگریزی: Chutia people)، جسے کئی بار مقامی زبان اور اثرات کی وجہ سے **چُوتِیا** بھی کہا اور انگریزی زبان میں لکھا بھی جاتا ہے، ایک نسلی گروہ ہے جو آسام سے تعلق رکھتا ہے۔ یہ لوگ کچاری قبیلے کی ذیلی شاخ ہیں۔ یہ سوتیا لوگ چوتیا سلطنت کی وجہ سے آسام اور اروناچل پردیش میں اپنی حکومت 1187ء سے لے کر 1687ء تک قائم کیے ہوئے تھے۔ ستی سادھانی، جو چوتیا سلطنت کی آخری مہارانی تھی، نے اپنی زندگی سادیا کے نزدیک چنداگیری پہاڑیون کے پاس کود کر اپنی جان 1524ء میں دے دی تھی۔ جب اہوم یا آسامیوں نے سادیا مقام پر قبضہ کیا اور مہارانی کے شوہر نِتیا پال کا قتل کر دیا۔ ستی سادھانی کو سادیا کھووا گوہین سے شادی کرنے کے لیے کہا گیا تھا جو سادیا مقام کا آسامی والی تھا۔ سادھانی نے اس ذلت سے بچنے کے لیے خود کشی کر لی۔ 2018ء آسام میں یہی سوتیا قبیلے کے لوگوں نے مطالبہ کیا کہ آسام کے بوگی بیل پل جو آسام کے ڈبروگڑھ ضلع میں ہے، اسی مہارانی کے نام معنون کیا جائے اور اسی طرح اس موجودہ طور پر پسماندہ طبقے کی خوش حالی کے اقدامات اُٹھائے جائیں۔

مزید دیکھیے
-----------

* آسام کی تاریخ
* اروناچل پردیش کی تاریخ

حوالہ جات
---------

1. ↑  'Chutiya community has been neglected'
سلطان احمد مسجد
دنیا بھر میں کئی مساجد **نیلی مسجد** کے طور پر معروف ہیں جن میں سب سے مشہور ترکی کے شہر استنبول کی سلطان احمد مسجد ہے۔ 

سلطان صلاح الدین عبد العزیز مسجد
اس کے علاوہ ملائیشیا کے شہر شاہ عالم میں واقع سلطان صلاح الدین عبد العزیز مسجد بھی نیلی مسجد کے طور پر جانی جاتی ہے۔ 

ان کے علاوہ افغانستان کے شہر مزار شریف میں واقع روضۂ شریف، ایران کے شہر تبریز کی نیلی مسجد، تبریز، مصر کے دارالحکومت قاہرہ کی نیلی مسجد اور آرمینیا کے دار الحکومت یریوان کی نیلی مسجد بھی اسی نام کی حامل ہیں۔ 

اپنے متعلقہ مضمون پر جائیے: 

* سلطان احمد مسجد
* سلطان صلاح الدین عبد العزیز مسجد
* روضۂ شریف
* نیلی مسجد، تبریز
* نیلی مسجد، قاہرہ
* نیلی مسجد، یریوان

---


|  |  |
| --- | --- |
| ضد ابہام صفحات کے لیے معاونت | یہ ایک ضد ابہام صفحہ ہے۔ ایسے الفاظ جو بیک وقت متعدد معانی پر مشتمل ہوں یا متفرق شعبہ ہائے فنون سے وابستہ ہوں، انہیں ضد ابہام صفحہ کہا جاتا ہے۔ اگر کسی اندرونی ربط کے ذریعہ آپ اس صفحہ تک پہونچے ہیں تو، آپ اس ربط کو درست کرنے کی کوشش کرسکتے ہیں تاکہ وہ ربط درست اور متعلقہ صفحہ سے مربوط ہو جائے۔ مزید تفصیل کے لیے ویکیپیڈیا:ضد ابہام ملاحظہ فرمائیں۔ |
مہاراشٹر میں گیندے کے پھول کی کاشت کاری
مہاراشٹر بھارت میں تجارت اور کاروبار کے لیے بہت ہی مشہور ریاست ہے۔ یہاں پر کئی تجارتی ادارے، دفاتر، کارخانے اور مرکزی حکومت کے ادارے موجود ہیں۔ دیگر کئی کاروباروں کی طرح **مہاراشٹر میں پھولوں کی کاشتکاری** ایک اہم صنعت بن کر ابھری ہے۔ حالانکہ پھولوں کی کاشتکاری ریاست میں اور جگہوں میں بھی پھیلی ہوئی ہے، تاہم تلے گاؤں دھباڑے کا علاقہ، جسے مختصرًا تلے گاؤں بھی کہا جاتا ہے، یہ صنعت کے لیے کافی مشہور ہے۔ اس علاقے کی پیداوار کا 60 فی صد بیرونی ممالک میں بیچا جاتا ہے۔ بقیہ 40 فی گھریلو بازار میں پہنچتا ہے جو عمومًا پونے، ممبئی، ناگپور، دہلی، لکھنؤ اور کولکاتا جیسے شہروں پر محیط ہے۔

کاروبار اور علاقے کی معیشت
--------------------------

تلے گاؤں میں پھول صرف تازگی اور مہک کے آئینے دار نہیں ہیں۔ ان کی وجہ سے کافی بڑا کاروبار بھی کھڑا ہے۔ 2012ء کے اعداد و شمار کے حساب سے یہ کاروبار 200 کروڑ روپیے تک پہنچ گیا ہے۔ جب کہ جدید اعداد و شمار اس میں مزید اضافے کا اشارہ کرتے ہیں۔ ان ہی وجہ سے ماہرین نے تلے گاؤں میں زمینی رہائشی کاروبار، تجارتی صنعتوں کے علاوہ پھولوں کے کاروبار کو بھی اس علاقے کی ایک خصوصیت کے طور پر گنتے ہیں۔

کاشت کی اقسام
-------------

تلے گاؤں میں 80 فی صد ھولوں کے کاشتکار ڈچ گلاب کو ترجیح دیتے ہیں۔ 18 فی صد گیربیرا پسند کرتے ہیں۔ دو فی صد پر مشتمل ایک قلیل تعداد کارنیسیا بھی اگاتی ہے۔ بر آمدات کے لیے عروج کا موسم ستمبر سے مارچ کے بیچ ہوتا ہے۔ اپریل سے جون تک گھریلو بازاروں میں بھی شادیوں کے موسم کی وجہ سے مانگ بہت زیادہ ہوتی ہے۔ جولائی اور اگست کے مہینوں میں مانگ بہت کم ہوتی ہے، کیوں کہ گلابوں کی صفت موسم کی وجہ سے خستہ ہو جاتی ہے اور اس وجہ سے قیمتیں بھی کافی کم ہوا کرتی ہیں۔

ادارہ جاتی حوصلہ افزائی
-----------------------

مہاراشٹر صنعتی ترقیاتی کارپوریشن (Maharashtra Industrial Development Corporation (MIDC)) نے علاقے میں پھولوں کی کاشت کاری میں مواقع کے پیش نظر 300 ایکڑ پر محیط ایک پھولوں کی کاشت کاری کا پارک (Floriculture Park) بنوا رکھا ہے۔ اس کے علاوہ اس علاقے میں ایک اور 300 ایکڑ زمین موجود ہے جو ان مقامی کسانوں کا ہے جو روایتی فصلوں کے ساتھ ساتھ گلابوں کی بھی کاشت کاری کرتے ہیں۔

مزید دیکھیے
-----------

* بھارت میں زراعت
* بھارت میں پھولوں کی کاشتکاری

حوالہ جات
---------

1. 1 2 3 4  
 تلے گاؤں کی پھولوں کی کاشت کاری کافی پھل پھول رہی ہے۔]

خارجی روابط
-----------

* ہندی اور انگریزی میں پھولوں کا چارٹ
**مہاراجا رنجیت سنگھ اعزاز** حکومت پنجاب کی جانب سے کھیل کود کے میدان میں امتیازی کامیابی پر دیا جاتا ہے۔ اس اعزاز سے اولمپکس، عالمی چیمپیئن شپ، قومی اور دیگر بین الاقوامی سطح پر ہونے والے کھیلوں میں کامیاب ہونے والوں کو نوازا جاتا ہے۔ اس کا آغاز 1978ء میں ہوا، اس میں مہاراجہ رنجیت سنگھ کی ایک ٹرافی، اعزاز یافتہ کی کامیابی کا حوالہ اور ایک لاکھ روپے دیے جاتے ہیں۔ سب سے پہلے اس اعزاز کو حاصل کرنے والا ایک اولمپک کھلاڑی پرگت سنگھ ہے۔ سنہ 1996ء سے 2005ء تک اس اعزاز کو عارضی طور پر بند کر دیا گیا تھا، سنہ 2006ء سے دوبارہ شروع کیا گیا۔ تاہم 2006ء میں ان تمام افراد کو اس اعزاز سے نوازا گیا جو 1997ء سے 2004ء تک اس کے مستحق تھے، لہذا اعزاز کے عارضی تعطل کی بنا پر عملاً کوئی نقصان نہیں ہوا۔

حوالہ جات
---------

1. ↑  ۔
2. ↑  The Tribune, Chandigarh, India - Sport

بیرونی روابط
------------

* مہاراجا رنجیت سنگھ اعزاز یافتگان کی دفتری فہرستآرکائیو شدہ (Date missing) بذریعہ pbsports.gov.in (Error: unknown archive URL) حکومت پنجاب (بھارت)
* مہاراجا رنجیت سنگھ اعزازآرکائیو شدہ (Date missing) بذریعہ punjabnewsline.com (Error: unknown archive URL)
* رنجیت سنگھ اعزاز پر مضمونآرکائیو شدہ (Date missing) بذریعہ hindu.com (Error: unknown archive URL) دی ہندو (اخبار)
* اجلاس مہاراجا رنجیت سنگھ اعزاز دی ٹریبیون، 2006ء
خوشاب سے تعلق تھا، قائد اعظم کے سپاہی سمجھے جاتے تھے، خضر حیات ٹوانہ کے خلاف امیدوار تھے، 10653 کے مقابلے میں 8182 ووٹ حاصل کیے، 1948ء کو وفات پاگئے، 1990ء کو تحریک پاکستان گولڈ میڈل ملا،

ممتاز محمد خاں کا مزاج دوسرے ٹوانوں سے مختلف تھا۔ انھیں دوسرے ٹوانوں کے برعکس مسلمانوں اور پاکستان کا مفاد عزیز تر تھا۔ اور انھیں اپنے علاقے کے لوگوں کی فلاح و بہبود کا خیال رہتا تھا۔ نواب ممتاز، ملک محمد مبارز خان ٹوانہ [1860۔1923]کے چھوٹے بھائی تھے۔ مبارز خاں مرحوم اپنی اسلام دوستی، عوامی خدمت اور مسلم پیش رفت کی حمایت کے سبب دیگر ٹوانہ برادری میں ایک منفرد مقام رکھتے تھے۔ ایک روایت ہے کہ انھوں نے اس زمانے میں علی گڑھ کالج کے لیے ایک لاکھ روپے چندہ دیا۔ ان کی تعمیر کرائی ہوئی کئی مساجد موجود ہیں۔ ریلوے اسٹیشن سرگودھا کے باہر سرائے، ملک مبارز خاں کی بنائی ہوئی ہے۔
شاہ پور اور قریبی علاقے کے مسلمانوں نے 1914ء میں باہمی چندے سے شاہ پور میں اوبرائن ہائی اسکول قائم کیا (اوبرائن ضلع کے ڈپٹی کمشنر تھے۔) اس اسکول کو پروان چڑھانے میں ملک مبارز خاں کا خاصا دخل رہا۔ 1923ء میں جب وہ فوت ہوئے تو ملک ممتاز خاں نے اسکول کے معاملات میں دل چسپی لینی شروع کی اور 1929ء تک وہ اسے خوش اسلوبی سے چلاتے رہے۔ اُس زمانے میں پورے ضلعے میں کوئی کالج نہیں تھا، چنانچہ حکومت سے گفت و شنید کرکے 1929ء میں نواب ممتاز نے اس شرط پر اسکول انگریزی حکومت کے حوالے کر دیا کہ اسے انٹر کالج کا درجہ دیا جائے گا۔ یکم مئی 1929ء کو اوبرائن اسلامیہ ہائی اسکول، گورنمنٹ انٹر کالج بن گیا۔ تین چار سال بعد اس کا نام ڈی مانٹ مورنسی کالج رکھ دیا گیا اور اس کا درجہ ڈگری تک بڑھا دیا گیا۔ نواب ممتاز خاں مرحوم اس کے بعد بھی کالج کے معاملات میں دلچسپی لیتے رہے اور طلبہ کو مخیر حضرات سے وظائف دلانے کے لیے کوشاں رہے۔ ابوالاثر حفیظ جالندھری نے ملک ممتاز محمد خاں کی مدح میں ایک نظم لکھی تھی، جس کا ایک مصرع مذکورہ کالج کے سب سے پہلے گریجوایٹ ملک کرم داد خاں مرحوم کی وساطت سے معلوم ہوا۔ مصرع یہ تھا کہ:

کہ یونیورسٹی تک لے کے جانے کا ارادہ تھا

دیکھیے، اللہ تعالیٰ نیک لوگوں کے ارادوں میں برکت دیتا ہے۔

1946ء میں ڈی مانٹ مورنسی کالج، ضلعے کے صدر مقام کی منتقلی کے سبب سرگودھا منتقل ہو گیا۔ ملک ممتاز محمد خاں 1948ء میں فوت ہو گئے لیکن 2002ء میں کالج یونیورسٹی کے درجے تک پہنچ گیا۔

حوالہ جات
---------

حوالہ جات
**سمپریتی بھٹاچاریہ** (انگریزی: Sampriti Bhattacharya) بھارت کے کولکاتا شہر سے تعلق رکھنے والی ایک لڑکی ہے جس نے 2016ء میں ایک ایسے زیرآپ ڈرون کو ایجاد کیا جو سمندروں کی تہ کی نقشہ نگاری کر سکتا ہے اور گہرے سمندروں میں گھومنے میں مدد کر سکتا ہے جہاں پر جی پی ایس بھی کام نہیں کرتا۔ اس نے اس ایجاد کو *ہائیڈروسوارم* (Hydroswarm) کا نام دیا ہے۔ اسے پیٹنٹ بھی کیا گیا ہے اور دفاعی شعبے اور تیل کے کاروباریوں کے بیچ اس کے لیے زبردست دلچسپی پائی گئی ہے۔۔

تعلیم
-----

سمپریتی نے کولکاتا کے ساوتھ پائنٹ اسکول میں پڑھی۔ وہ اسی شہر کے سینٹ تھامس کالج سے انجینئری کی ڈگری مکمل کی۔ اس نے اوہائیو اسٹیٹ یونیورسٹی سے ماسٹرز مکمل کیا۔

سمپریتی 1999ء میں کولکاتا سے ریاستہائے متحدہ امریکا کے لیے ماسٹرز کی ڈگری کی تعلیم کے لیے روانہ ہوئی۔ وہ اب وہ میساچوسٹس انسٹیٹیوٹ آف ٹیکنالوجی میں پی ایچ ڈی کر رہی ہے۔ *ہائیڈروسوارم* (Hydroswarm) کو وہ اپنے تحقیقی مقالے کے حصے کے طور پر ایجاد کر چکی ہے۔

ایجاد کی ضرورت کا سمپریتی کے لفظوں میں بیان
-------------------------------------------

|  |  |  |
| --- | --- | --- |
| "| زیرآب آمدورفت کئی سالوں سے ایک حقیقت ہے مگر توسیعی کھوج بین کے لیے آپ کو ایسے نقشوں کی ضرورت پڑتی ہے جو باریک بیں ہوں، جیسے کہ، مثال کے طور، گوگل نقشے۔ یہ وہ جگہ ہے جہاں میرے ڈرون کی اپنی افادیت ہے۔ یہ ایک سمندر کا نقشہ، اس کی تہ پر بیٹھتے ہوئے بنا سکتا ہے، اور آپ باریک سے باریک اشیا تک پہنچ سکتے ہیں، جاندار یا بے جان۔ آپ کی مدد سے زیر آب آلودگی کا بھی نقشہ اتار سکتے ہیں۔ | "|

اعزاز
-----

فوربز نے سمپریتی بھٹاچاریہ کو 30 *سب سے طاقتور دنیا کے جوان تبدیلی کے محرکین* (30 most powerful young change agents of the world) میں سے ایک شمار کیا ہے۔

حوالہ جات
---------

1. ↑  "سمپریتی بھٹاچاریہ کا مختصر تعارف". 29 اکتوبر 2020 میں اصل سے آرکائیو شدہ. اخذ شدہ بتاریخ 10 اپریل 2017.  الوسيط `|url-status=` تم تجاهله (معاونت)
2. 1 2 3  کولکاتا کی لڑکی زیر آب ڈرون تیار کر چکی ہے
| موریتانیہ
 |
| --- |
|  |
| سلسلہ مضامینسیاست و حکومتموریتانیہ |
| آئین
* انسانی حقوق
غلامی
 |
| حکومت
* صدر
محمد ولد عبد العزیز
* وزیر اعظم
محمد سالم ولد بشیر
 |
| پارلیمان
* قومی اسمبلی
 |
| موریتانیہ
* علاقائی تقسیم
* اقالیم
* کمیون
 |
| انتخابات
* حالیہ انتخابات

	+ صدارتی:
	+ 2009

	+ سینیٹ:
	+ 2007

	+ پارلیمانی:
	+ 2018ء
* سیاسی جماعتیں
 |
| خارجہ تعلقات
* وزارت امور خارجہ
* سفارتی مشن

	+ موریتانیہ سے
	+ موریتانیہ میں
* پاس پورٹ
* ویزا کی شرائط
 |
| 
* دیگر ممالک
* نقشہ

Portal icon باب سیاست
 |
| * د
* ب
* ت
 |

موریتانیہ (موریطانیہ یا ماریتانیہ بھی مستعمل ہے) میں **پارلیمانی انتخابات** کا پہلا مرحلہ یکم ستمبر 2018ء کو انعقاد پزیر ہوا جبکہ دوسرا مرحلہ پندرہ ستمبر 2018ء کو منعقد ہوا۔

موریتانیہ کے پالیمانی انتخابات میں بر سر اقتدار جماعت اتحاد برائے جمہوریہ کو واضح اکثریت حاصل ہوئی، جماعت نے 157 میں سے 93 نشستیں حاصل کیں۔

نظام انتخابات
-------------

قومی اسمبلی کے 157 اراکین کے انتخاب کے دو طریقہ کار ہیں۔اس کل میں سے 113 کو یک رکنی یا کثیر الارکانی حلقہ ہائے انتخاب سے چنا جاتا ہے۔ یک رکنی حلقے سے انتخاب کے لیے دو مراحل کا نظام رائج ہے۔ پہلے مرحلے میں امیدوار کو اکثریت اور دوسرے میں مقبولیت و اکثریت ثابت کرنا ہوتی ہے۔ دو رکنی حلقے کے لیے بھی یہی دو مراحل کا طریقہ کار اپنایا جاتا ہے۔ جس میں ووٹر ایک جماعت کے نامزد امیدواران میں سے (جس میں ایک مرد اور ایک عورت ہونا چاہیے) کو منتخب کرتے ہیں۔ دونوں نشستیں جیتنے والی جماعت کی ہوتی ہیں۔ اگر کوئی نامزدگی 50 فیصد سے کم ووٹ حاصل کرے تو دوسرے مرحلے کا انعقاد کیا جاتا ہے۔ تین رکنی یا زائد کے حلقہ انتخاب میں فہرست حلقہ بندی متناسب نمائندگی کا نظام عمل میں لیا جاتا ہے۔ جس میں مخصوص نشستوں کا بھی حصہ ہوتا ہے۔ تین نشستی حلقہ انتخاب کے لیے جماعت کو پہلے یا دوسرے نمبر پر ایک خاتون کو نامزد کرنا لازم ہے۔ اس زائد تعداد کے حلقوں میں مرد یا خاتون متبادل امیدواروں کے ساتھ نظام زِپر سے کام لیا جاتا ہے۔

باقی 40 نشستیں ایک ہی قومی حلقہ انتخاب سے چنی جاتی ہیں۔ اس کے علاوہ مخصوص و محدود نامزدگی کے نظام کے ساتھ نصف برائے خواتین ہوتی ہیں اور مزید چار اراکین ایک اور نظام کے تحت منتخب کیے جاتے ہیں۔

حوالہ جات
---------

1. ↑  Mauritanie: les élections législatives, régionales et municipales prévues le 1er septembre 2018 آرکائیو شدہ (Date missing) بذریعہ m.le360.ma (Error: unknown archive URL) Le 360, 24 June 2018
2. ↑  "Mauritania's ruling party wins majority parliament". واشنگٹن پوسٹ. 17 ستمبر 2018 میں اصل سے آرکائیو شدہ. اخذ شدہ بتاریخ 18 ستمبر 2018.  الوسيط `|url-status=` تم تجاهله (معاونت)
3. 1 2 3  Electoral system IPU
* سیماء

* انگریزی نام : feature جبکہ عربی مادہ الوسم ہے جس کے معنی نشان اور داغ لگانے کے ہیں اور سمۃ علامت اور نشان کو کہتے ہیں
* اس کی جمع : سیمات ہے

چنانچہ محاورہ ہے۔ وسمت الشئی وسما میں نے اس پر نشان لگایا۔ قرآن میں ہے تَعْرِفُ فِي وُجُوهِهِمْ نَضْرَةَ النَّعِيمِ [ المطففین/ 24] تم ان کے چہروں ہی سے راحت کی تازگی معلوم کر لوگے۔ سِيماهُمْ فِي وُجُوهِهِمْ مِنْ أَثَرِ السُّجُودِ [ الفتح/ 29] کثرت سجود کے اثر سے ان کی پیشانیوں پر نشان پڑے ہوئے ہیں۔ تَعْرِفُهُمْ بِسِيماهُمْ [ البقرة/ 273] اور تم قیافے سے ان کو صاف پہچان لوگے۔ 
التوسم کے معنی آثار وقرائن سے کسی چیز کی حقیقت معلوم کرنے کی کوشش کر نا کے ہیں اور اسے علم ذکانت فراصت اور فطانت بھی کہا جاتا ہے حدیث میں یعنی مومن کی فراست سے ڈرتے رہو وہ خدا تعالیٰ کے عطا کیے ہوئے نور توفیق سے دیکھتا ہے۔ قرآن میں ہے :۔ إِنَّ فِي ذلِكَ لَآياتٍ لِلْمُتَوَسِّمِينَ [ الحجر/ 75] بیشک اس ( قصے ) میں اہل فراست کے لیے نشانیاں ہیں۔ الوسمی۔ موسم بہار کی ابتدائی بارش کو کہتے ہیں اس لیے کہ اس سے زمین پر گھاس کے نشانات ظاہر ہوجاتے ہیں اور تو تمت جس کے معنی علامت سے پہچان لینے کے ہیں۔ قوم وسام۔ خوبصورت لوگ۔ موسم الحاج۔ حجاج کے جمع ہونے کا زمانہ

حوالہ جات
---------

1. ↑  مفردات القرآن امام راغب اصفہانی
**سعود بن محمد بن مقرن** (عربی: سعود بن محمد آل مقرن)  سعودی شاہی خاندان **آل سعود** کا نام دہندہ ہے۔ سعود بن محمد کا خاندان نجد کے وسط میں ایک قصبہ درعیہ میں ایک معروف خاندان تھا۔

سولہویں صدی کے اوائل میں سعود بن محمد کے آباء و اجداد نے کھجوروں کے درختوں کے جھنڈ حاصل کیے جو علاقے میں زراعت کی چند اقسام میں سے ایک ہے۔ وقت گزرنے کے ساتھ درختوں کے جھنڈ میں اضافہ ہوتا گیا اور ان کا قبیلہ علاقے کے رہنماؤں کے طور پر تسلیم کیا جانے لگا۔

اس کی وفات کی دو دہائیوں بعد اس کے بیٹے محمد بن سعود نے محمد بن عبدالوہاب سے ایک تاریخی معاہدہ کیا جو عرب کے ان کی فتح اور امارت درعیہ **پہلی سعودی ریاست** پر منتج ہوا۔

اس کے دیگر بیٹے ثونايان، مشاری اور فرحان تھے۔

حوالہ جات
---------

1. ↑  Pike، John. "King Abdul Aziz Bin Abdul Rahman Al-Saud". 25 دسمبر 2018 میں اصل سے آرکائیو شدہ. اخذ شدہ بتاریخ 13 جولا‎ئی 2016.  الوسيط `|url-status=` تم تجاهله (معاونت)
2. ↑  Saud Wahhabi آرکائیو شدہ (Date missing) بذریعہ au.af.mil (Error: unknown archive URL) at au.af.mil
3. ↑  "Royal Family Directory". *www.datarabia.com* (بزبان انگریزی). 25 دسمبر 2018 میں اصل سے آرکائیو شدہ. اخذ شدہ بتاریخ 15 مئی 2017.  الوسيط `|url-status=` تم تجاهله (معاونت)
میجر پرمود مشہور زمانہ مصنف ایچ اقبال(ہمایوں اقبال) نے تخلیق کیا۔اس کردار پر ایچ اقبال(ہمایوں اقبال ) نے بے شمار جاسوسی اور ایکشن سے بھرپور ناول لکھے۔

اس کردار پر لکھے گئے ناول الف لیلہ ڈائجسٹ اور عمران ڈائجسٹ میں بھی شائع ہوئے

اس کردار کی تعریف مقبول مصنف ابن صفی نے بھی کی۔

میجر پرمود کو اردو ادب کا جیمز بانڈ بھی کہا جاتا ہے

**ناول**

میجر پرمود کے تخلیق کار ایچ اقبال (ہمایوں اقبال) کا میجر پرمود پر لکھے گئے ناول کی فہرست درج ذیل ہے

موجد کا اغوا

2-سیکرٹ فائل

سیکرٹ فائل

3-سرخ فائل

4-آگ اور خون

5-ساتواں آدمی

6-جاسوس شہزادہ

7-لیڈی بلیک

8-خطرناک منصوبہ

9-ریکارڈ کی￼ چوری

10-خونی تصادم

11-پانچواں کالم

12-وطن پرست

13-گوریلا ہیڈکوارٹر

14-کالا سورج

15-جاسوس کی موت

16-قیامت کی رات

17-مارشل پلان

18-عورتوں کے شکاری

19-موت کا حصار

20-دھماکے اور تباہی

21-پرمود اور اسکاٹ

22-انوکھا انتقام

23-جزیرے پر دھماکا

24-پرمود کی واپسی

25-چالباز جاسوسہ

26-چال باز

27-گھر کا بھیدی

28-خفیہ اشارے

29-ناکام سازش

30-دشمن عالم

31-عقاب

32-ت￼نظیم غائب

33-لہو کے چراغ

34-خطرناک موڑ

35-ایک مہم ایک فریب
**سینالو جافتا**انگلینڈ کی خاتون کرکٹ کھلاڑی ہیں  جو لندن میں پیدا ہوئیں ۔ سینالو جافتا مشرقی لندن  میں 22 دسمبر 1994ء کو پیدا ہوئیں. ۔ انھوں نے ٹیسٹ کرکٹ اور ون ڈے کرکٹ کھیلی ہے۔ وہ دائیں ہاتھ سے بلے بازی کرتی ہیں اور آف بریک گیند باز ہیں۔ انھوں نے بین الاقوامی سطح پر مجموعی طور پر اچھی کرکٹ کھیلی ہے ۔

### ٹیمیں

سینالو جافتا نے اپنے کیریئر میں کئی ٹیموں کی نمائندگی کی جن میں قابل ذکر مندرجہ ذیل ہیں:

* بارڈر وومن
* نارتھ ویسٹ وومن
* ساؤتھ افریقہ وومن

### کیریئر

سینالو جافتا نے 16 ون ڈے میچ کھیلے ، جس میں 11 اننگز شامل ہیں ، وہ 5 بار ناٹ آؤٹ رہیں۔ سینالو جافتا نے 82 اسکور کیے۔ انھوں نے 13.66 کی اوسط سے اسکور بنائے ، ان کا بہترین اسکور 28 رہا جو عالمی معیار سے کافی کم ہے۔ انھوں نے نہ کوئی نصف سینچری  بنائی اور نہ ہی کوئی سینچری بنائی ۔ انھوں نے اپنے کیریئر میں  4 چوکے مارے مگر چھکا لگانے میں کامیاب نہ ہو سکیں حالانکہ وہ ٹی ٹوئنٹی بھی کھیلتی رہیں۔ انھوں نے اپنے کیریئر میں  چند کیچ  بھی پکڑے جن کی تعداد 9 کے قریب ہے۔ سینالو جافتا نے 12 ٹی ٹوئنٹی میچ کھیلے ، جس میں 4 اننگز شامل ہیں ، وہ 2 بار ناٹ آؤٹ بھی رہیں۔ سینالو جافتا نے 42 اسکور کیے۔ انھوں نے 21.00 کی اوسط سے اپنے رنز بنائے ، ان کا بہترین اسکور 16 رہا جو خاصہ کم ہے۔ اپنے ون ڈے کیریئر کی طرح وہ ٹی ٹوئنٹی میں بھی کوئی  نصف سینچری  یا سینچری نہ بنا سکیں۔ انھوں نے اپنے کیریئر میں فقط 5 چوکے مارے اور کوئی چھکا مارنے میں ناکام رہیں۔ انھوں نے اپنے کیریئر میں 7 کیچ  پکڑے۔

حوالہ جات
---------

1. ↑  "سینالو جافتا". *cricinfo*. 01 مارچ 2022.  تحقق من التاريخ في: `|date=` (معاونت)
2. ↑  "Sinalo Jafta". *ESPN Cricinfo*. اخذ شدہ بتاریخ 16 جنوری 2017.
**واٹ** (Watt) طاقت کو ناپنے کی اکائی ہے۔ ایک واٹ ایک جاؤل فی سیکنڈ کے برابر ہے۔  

واٹ طاقت کی اکائی ہے جبکہ واٹ آور watt hour توانائی یا کام کی اکائی ہے۔

تعریف
-----

ایک واٹ (W) ہوتا ہے ایک جاؤل (J) فی سیکنڈ (s)۔ (جاؤل بین الاقوامی نظام اکائیات نظام اضمیں توانائی کی اکائی ہے۔)

{\displaystyle 1\ \mathrm {W} =1\ {\dfrac {\mathrm {J} }{\mathrm {s} }}=1\ {\dfrac {\mathrm {kg} \cdot \mathrm {m^{2}} }{\mathrm {s^{3}} }}}
= ایک نیوٹن میٹر فی سیکنڈ

جہاں کلوگرام کو (kg) لکھا ہے اور میٹر کو (m)۔

برقی اصطلاحاتی زبان میں، یہ: 

{\displaystyle 1\mathrm {W} =1\mathrm {V} \cdot 1\mathrm {A} }
یعنی اگر ایک مزاحم ،جس کی برقی مزاحمت ایک اوہم ہو، کے گرد ایک وولٹ (V) کا برقی جُہد فرق لگایا جائے، تو اس مزاحم میں ایک ایمپیر (A) کا رو دوڑے گا اور ایک واٹ (W) طاقت خرچ ہو گی۔

اکائیاں
-------

* 1 کلوواٹ = 1,000 واٹ
* 1 میگاواٹ = 1,000,000 واٹ
* 1 گیگاواٹ = 1,000,000,000 واٹ

مزید دیکھیے
-----------

* بین الاقوامی نظام اکائیات

حوالہ جات
---------


ناپ

میٹر **·** گرام **·** ہرٹز **·** کلوبائٹ **·** کلومیٹر **·** فٹ **·** وولٹ **·** واٹ **·** جاؤل **·** کلوگرام **·** انچ **·** گز **·** فرلانگ **·** نیوٹن **·** میل **·** منٹ **·** مائکرون **·** لٹر **·** قیراط



| * د
* ب
* ت
بین الاقوامی نظام اکائیات |
| --- |
| بنیادی اکائی | 
* ایمپئیر
* کینڈیلا
* کیلون
* کلوگرام
* میٹر
* مول
* سیکنڈ

 | بین الاقوامی نظام بنیادی اکائی |
| ماخوذ اکائیوں کے نام | 
* بیکرل
* کولمب
* ڈگری سیلسیس
* فیراڈ
* گرے
* ہنری
* ہرٹز
* جاؤل
* کاٹال
* لیومین
* لکس
* نیوٹن
* او ہم
* پاسکل
* ریڈین
* سیمنز
* سیورٹ
* سٹیریڈین
* ٹیسلا
* وولٹ
* واٹ
* ویبر

 |
| دیگر مستعمل اکائیاں | 
* فلکیاتی اکائی
* ڈالٹن
* دن
* ڈیسی بل
* ڈگری سیلسیس
* ڈگری
* الیکٹرون وولٹ
* ہیکٹر
* گھنٹہ
* لٹر
* منٹ
* minute of arc
* نیپئیر
* second of arc
* ٹن
* ایٹمی اکائیاں
* natural units

 |
| مزید دیکھیے | 
* تحویل اکائیات
* میٹرک نظام کی تاریخ
* بین الاقوامی نظام اکائیاتی سابقہ جات
* Proposed redefinitions
* Systems of measurement

 |
| 
* **Wikipedia book کتاب**
* **Category زمرہ**

 |
سندھی میں شایع ہونے والی کتابیں
**سندھی ادب** کی ابتدا مبصوره دور میں شاعری کی صنف سے ہوئی۔ موجودہ سندھی رسم الخط کی شروعات اروڑ دور سے ہوئی۔ اس سے پہلے سندھی ادب کو ٺٽوي، اروڙي، برہمن آبادی، عربی اور دیگر رسم الخط میں لکھا جاتا تھا۔ منصورہ دور کو سندھی ادب کا ابتدائی دور مانا جاتا ہے۔ سندھی ادب میں کہانی، مضمون نويسی، نثر نویسی اور عروض کی صنفوں کی ابتدا اروڑ دور میں ہوئی۔ سومره دور کی ابتدائی صنفیں رومانی و جنگی داستانوں پر مبنی تھیں۔

سندھ پر عرب حملے سے پہلے یہاں پر لوک گیت گانے کا رواج تھا۔ جب محمد بن قاسم نے سندھ فتح کی۔ تب سندھ کے کچھ قبیلوں نے گیتوں سے ان کا استقبال کیا۔ سندھی شاعروں کا ذکر عرب دور میں بھی بہت ملتا ہے لیکن وہ خالص عربی زبان میں شاعری کرتے تھے۔ کچھ سندھی محقق شاعری کی ایک بند *"ارہ برہ کنکرہ، کراکرہ مندرہ"* کو منصوره دور کی سندھی شاعری مانتے ہیں، لیکں یہ محض قیاس آرائی ہے۔

ابتدائی تاریخ
-------------

سندھی ادب کی تاریخ قدیم عرب کے زمانے سے جا ملتی ہے۔ سندھی ہی پہلی زبان تھی جس میں آٹھویں صدی عیسوی میں قرآن مجید کا ترجمہ ہوا۔ بغداد میں اس کے بھی ثبوت ملے ہیں کہ سندھی شاعر اپنی شاعری مسلمانوں کی خلافت سے پہلے وہاں پر راجاؤں کے دربار میں پڑھتے تھے۔ آٹھویں صدی عیسوی میں علم فلکیات، طب اور تاریخ پر کتابیں لکھی گئیں۔ کچھ عرصہ بعد پیر نور الدین نے صوفی شاعری کہی۔ اس کے بعد پیر سبزواری ملتانی، پیر شہاب الدین اور پیر صدر الدین جیسے مشہور سندھی زبان کے شعرا گذرے۔ بابا فرید شکر گنج کے بھی کچھ سندھی اشعار ملتے ہیں۔

سومرہ دور
---------

سومروں کے دور میں سندھ کے قاضی قاضن، شاہ عبدالکریم بلڑی وارو، شاہ لطف اللہ قادری، شاہ عنایت، مخدوم نوح، میر محمد معصوم بکھری جیسے مشہور اور عظیم شاعر گذرے ہیں جنھوں نے صوفیانہ شاعری سے عوام کے مذہبی شعور کو بیدار کیا۔ اس کے بعد سمہ اور ترخان کے زمانے میں بھی اولیاء اللہ نے اسی طرح سے عوام میں مذہب بیداری کا اپنا فرض نبھایا۔

شاہ عبد اللطیف بھٹائی (1689ء - 1752ء) سندھی زبان کے عظیم شاعر گذرے ہیں۔ شاہ لطیف نے سندھی زبان میں ایک نئی روح پھونک دی تھی۔

موجودہ دور
----------

مذکورہ بالا شخصیات کی ادبی تخلیقات کی بدولت سندھی زبان نے انتہائی ترقی کی اور دنیا کی اہم زبانوں میں شمار ہونے لگی۔
شیخ ایاز، عمر بن محمد داؤد پوتہ، علامہ آئی آئی قاضی، حسام الدین راشدی، نبی بخش خان بلوچ، محمد ابراہیم جویو، استاد بخاری اور متعدد ادبا اور شعرا نے اپنے اپنے طرز پر سندھی زبان کی بیش بہا خدمات انجام دی۔

مزید دیکھیے
-----------

* خيرالنساء جعفری

حوالہ جات
---------

1. ↑   ادب سندھ از غلام حیدر گبول۔ سندھی ادبی سنگت، جروار شاخ. سال 2014
2. ↑  **لوا خطا ماڈیول:Citation/CS1/Utilities میں 38 سطر پر: bad argument #1 to 'ipairs' (table expected, got nil)۔**
3. ↑  سندھ کی تاریخ از فقیر محمد سندھی۔ قلمکار پبلیکیشں لاڑکانہ، سال 2013
4. 1 2  احمد سومرو، سومرہ دور میں سندھی شاعری. کارونجھر تحقیقی جرنل, سندھی شبعہ، وفاقی جامعۂ اردو کراچی
5. ↑  جنت السندھ از رحیمداد خاں مولائی شیدائی ص۔ 166۔ سندھی ادبی بورڈ جامشورو، سال 1993
6. ↑  طبقاتی فکر کا سندھی ادب پر اثر از ڈاکٹر فیض جونیجو۔ سندھ سدھار پبلیشر سال 2015

| * د
* ب
* ت
پاکستانی ادب |
| --- |
| بلحاظ زبان | 
* انگریزی
* کشمیری
* پشتو
* پنجابی
* سرائیکی
* سندھی
* اردو
* کھوار

 |
| متعقلہ موضوعات | 
* مصنفین
* شاعری (شعرا)
* کتب و اشاعت
* پاک ٹی ہاؤس
* اکادمی ادبیات
* فلسفہ
* ذرائع ابلاغ
	+ صحافی
	+ وفاقی یونین

 |
وید عہد کے اولین دیوتاؤں میں سے ایک جو اپنے خصائص میں اوستا کے ہرمز کے متماثل ہے چنانچہ اسے بعض اوقات اسے عظیم اسر اوستا کے اہر کہہ کر مخاطب کیا گیا ہے۔ اولین حوالے میں وردن تمام آسمان پر محیط دیکھایا گیا ہے اور اس کے لیے اس کے نام کا مصدر بجا طور پر ’ ور ‘ ہے جو ڈھانپنے یا محیط کرنے کے لیے استعمال ہوتا ہے۔ اپنی اس حثیت میں وہ ظلمت اور نور دونوں کروں کا حاکم ہے، ساتھ ہی وہ طبیتیاتی اور اخلاقیاتی عالم کا حاکم اعلیٰ بھی دیکھایا گیا ہے۔ لیکن رگ وید میں اس کو فرائض کے حوالے سے اندر اور اگنی سے متمیز کرنا مشکل ہے۔ آدتیہ میں ایک ہونے کے باعث وہ افلاک پر کی سرگرمیوں کا منتظم بھی ہے۔ سورج کا بروقت طلوع ہونا اور مناسب وقت پر بارش کے لیے بادلوں کا اکھٹا ہونا سب اس کی ذمہ داری ہے۔ وہ متر، اگنی اور اندر کے ہمراہ امن و امان کے قیام کا ذمہ دار ہے اسی وجہ سے ان چاروں دیوتاؤں کو مقدس رسوم کے قوانین کے مالک کا لقب مشترکہ طور پر حاصل ہے۔ 
رفتہ رفتہ مقدس رسوم کے قوانین انسانی رویئے کے مترادف ٹھہرے۔ اس طرح وردن انسان کے اخلاقی روئیہ کا نگران بن گیا۔ جہاں دو انسان اکھٹے ہوتے ہیں وہاں لازماً موجود ہوتا ہے، سورج وردن کی آنکھ 
قرار پایا۔ یوں زمین پر ہونے والا کوئی فعل اس سے پوشیدہ نہ رہا۔ 
پتہ چلتا ہے کہ جائداد وغیرہ کے سلسلے میں چھوٹے دعوے وید عہد میں بھی عام تھے۔ وردن ان چھوٹوں کو سزا دینے میں سخت، لیکن انجانے میں غلط بیانی کر بیٹھنے والوں اور اپنے فعل پر پچھتانے والوں کے لیے خاصا نرم رویہ رکھتا ہے۔ 
رگ وید میں ایک اور اصطلاح دھرم بھی ملتی ہے۔ رفتہ رفتہ دنیاوی معاملات مخصوص دیوتاؤں کی بجائے دنیا داروں کے سپر کیے جانے لگے۔ چنانچہ وردن اور اس کے بعد وید عہد کے دوسرے دیوتاؤں کے فرائض اور اختیارات میں کمی آنے لگی۔ چنانچہ اتھر وید میں وردن ہمیں ایک عام لوک دیوتا سے زیادہ مرتبہ کا حامل نظر نہیں آتا ہے۔ اب اسے مرد اور عورت اپنے پسندیدہ ساتھی کے حصول کے لیے پکارتے ہیں۔۔

حوالہ جات
---------

1. ↑  منو دھرم شاشتر Glossary کشاف اصطلاحات۔ ترجمہ ارشد رازی
**شیخ آدم بن ملی**، قبیلہ یوسف زئی کے مشاہیر میں سے تھے اور یوسفزئیوں کے مشہور مَلک، ملک احمد خان کے ہمعصر اوران کے رفقا میں سے تھے۔ اُن کے زہد کی یہ کیفیت تھی کہ ایک روز ایک شخض ایک چڑیا شکار کر کے آپ کی خدمت میں لایا۔ آپ نے اس سے پوچھا کہتے نے یہ چڑیا کہاں سے شکار کی ہے ۔ اسی شخص نے اس جگہ کا پتا بتایا۔ تو آپ نے اس کے کھانے سے انکارکردیا اور فرمایا کہ جہاں سے تو یہ چڑیا شکار کر کے لایا ہے اُس علاقے کے لوگ رہزنی اور حرام خوری میں مشہور ہیں۔ شاید اس چڑیا نے ان کے دانوں میں سے کوئی دانہ کھایا ہو۔ چنانچہ احتیاط واجب کی بنا پر اس کو کھانا جائز نہیں۔ شیخ آدم ملی کا سب سے بڑا کارنامہ وہ انتظام اراضی بندوبست ہے جو انھوں نے ایک کتاب کی صورت میں دفتر کے نام سے مرتب کیا تھا اوراس کے مطان قبائل یوسف زئی، منڈنڑ اور ان کے معاون قبائل نے سابقہ گندھارا یعنی موجودہ وادی پشاور بشمول ریاست ہائے صوبہ خیبر پختون خواہ کی زمینوں کی تقسیم کی تھی۔ اس کی رو سے قبائل میں اراضی کی تقسیم بذریعہ قرعہ اندازی ہوتی تھی۔ تقسیم کے بعد خیل کو دستور کی مقررہ مدت کے مطابق اس علاقے کی اراضی پر رہنا پڑتا تھا۔ یہ مدت بارہ سال کی تھی۔ اس مدت کے گزرنے پر دوبارہ قرعہ اندازی ہوتی تھی۔ پھر جو اراضی جس قبیلے کے نام نکلتی تھی، وہ قبیلہ اس اراضی پر مستقل ہوجاتا تھا۔ شیخ آدم ملی کے مرتب کردہ نظام میں زمین قومی ملکیت تھی اور اس کا قابض مقررہ مدت کے مطابق اس کی پیداوار کا مالک ہوتا تھا۔

انگریزی حکومت کے قیام تک صوبہ خیبر پختون خوا میں شیخ آدم ملی کے مرتب کردہ دستور کے مطابق عمل ہوتا رہا اور آج بھی اس صوبے کے کوہستانی علاقے کے بعض قبائل مثلاً حسن زئی، اكازئی، نصرت خیل اور چغہ زئی وغیرہ میں شیخ آدم ملی کے مرتب کردہ دستور کے مطابق عمل ہوتا ہے۔ اور ان قبائل کے بہت سے معاملات اسی دستور کے مطابق طے ہوتے ہیں۔ پشتو کے مشہور شاعر خوشحال خان خٹک نے اپنے ایک شعر میں شیخ آدم ملی کے اس دستور کو سراہتے ہوئے کہا ہے :۔

" سوات میں دو چیزیں خفی یا جلی موجود ہیں۔ ایک دردیزا کا مخزن اور دوسرا شیخ ملی کا دفتر۔ "

شیخ آدم ملی کا مزار ہشت نگر میں واقع ہے۔

حوالہ جات
---------

1. ↑  انسائیکلو پیڈیا معلومات، صفحہ 293،294، جلد 10- از سید قاسم محمود، مکتبہ جدید پریس، لاہور / مارچ 1971
**مورگن ہاؤس کالمپونگ** یا **مورگن ہاؤس** برطانوی نوآبادیاتی فن تعمیر کی ایک حویلی ہے جسے 1930ء کی دہائی میں ایک انگریز جوٹ بیرن مسٹر جارج مورگن نے کالمپونگ ، ضلع کالمپونگ ، مغربی بنگال کے ہل اسٹیشن پر بنایا تھا۔ آج، حویلی مغربی بنگال ٹورازم ڈیولپمنٹ کارپوریشن (WBTDC) کے زیر انتظام ایک ہوٹل ہے۔ اس سے پہلے اس پراپرٹی کو سنگماری ٹورسٹ لاج یا درپن ٹورسٹ لاج کے نام سے بھی جانا جاتا تھا۔

مقام
----

تاریخ
-----

مشہور ثقافت
-----------

گیلری
-----

* پارکنگ ایریا سے لاج کا سامنے والا حصہپارکنگ ایریا سے لاج کا سامنے والا حصہ
* پتھر کی چمنیاںپتھر کی چمنیاں
* اندرونی لکڑی کی سیڑھیاںاندرونی لکڑی کی سیڑھیاں
* مورگن ہاؤس کی طرف جانے والی اپروچ روڈمورگن ہاؤس کی طرف جانے والی اپروچ روڈ
* مورگن ہاؤس کا سامنے کا کونا ivy کے ساتھ ملبوس ہے۔مورگن ہاؤس کا سامنے کا کونا ivy کے ساتھ ملبوس ہے۔
* مورگن ہاؤس کی عقبی شیشے کی کھڑکیوں کا کلوز اپمورگن ہاؤس کی عقبی شیشے کی کھڑکیوں کا کلوز اپ
* عقبی لان سے رات کے وقت مورگن ہاؤسعقبی لان سے رات کے وقت مورگن ہاؤس
* لان سے مورگن ہاؤس کا سامنے کا منظرلان سے مورگن ہاؤس کا سامنے کا منظر

حوالہ جات
---------
**آخری سواریاں** معروف بھارتی مسلمان فکشن نگار سید محمد اشرف کا ایک ناولا ہے۔ جس پر ان کو ساہتیہ اکیڈمی نے اردو زبان کا ساہتیہ اکیڈمی اعزاز دیا۔ پہلی بار یہ ناول بھارت کے ادبی جریدے سوغات، بنگلور میں شائع ہوا۔ بعد میں یہ پاکستانی ادبی جریدے آج، کراچی میں 1999ء میں چھپا۔

پلاٹ
----

یہ ناول مغلیہ تہذیب کے زوال کے تناظر میں تحریر کیا گیا ہے۔اس ناول کا انداز بیانیہ ہے۔ناول کا مرکزی کردار، ناول کا آغاز اپنے کالج کی چھٹیوں میں جب بھی گھر آتا ہے تو اپنے دادا کا لکھا ہوا ایک سفر نامہ یا روزنامچہ پڑھتا ہے۔جس میں اس کے دادا کے پردادا نے وسط ایشیا کی سیاحت کی تھی اور وہاں مقبرہ بی بی خانم سے واپسی پر ان کی ملاقات ،مغلیہ سلطنت کے بانی تیمور سے ہوئی تھی۔اور اس کے علاوہ انھوں نے بہادر شاہ ظفر کو معزول ہو کر رنگون جاتے ہوئے اپنی آنکھوں سے دیکھا تھا۔اس ناول میں مرکزی کردار کے دادا اسے وہ درخت بھی دکھاتے ہیں جہاں سے ان کے دادا نے آخری مغل فرمانروابہادر شاہ ظفر کو انتہائی بے بسی کی حالت میں سر جھکا کر،پہیوں والے تخت پر رخصت ہوتے ہوئے دیکھا تھا۔

مزید دیکھیے
-----------

* سید محمد اشرف

حوالہ جات
---------

1. ↑  "کتاب: آخری سواریاں". *ڈاکٹر تہمینہ عباس*. جہان اردو. 22 نومبر 2017. 09 اپریل 2020 میں اصل سے آرکائیو شدہ. اخذ شدہ بتاریخ 09 ستمبر 2019.  الوسيط `|url-status=` تم تجاهله (معاونت); تحقق من التاريخ في: `|date=` (معاونت)
وہب بن عبد مناف

ان کا شجرہ نسب یہ ہے
**وہب بن عبد مناف** بن زہرۃ بن کلاب بن مرۃ

آپ کا قبیلہ قریش تھا اور بنی زہرہ کے سرادار تھے قبل از اسلام۔

آپ جناب سرور کونین کے نانا تھے اور آپ کا لقب ابو کبشہ تھا اور جناب رسالتمآب کے ظہور کے بعد آپ کو لوگ ابن ابو کبشہ کہہ کر پکارتے تھے۔
والدہ ماجدہ کی طرف سے حضور صلی اللہ علیہ و آلہ وسلم کا شجرہ نسب یہ ہے ۔
1۔ حضرت محمد صلی اللہ علیہ و آلہ وسلم 
2۔ بن آمنہ 
3۔ بنت وہب
4۔ بن عبد مناف
5۔ بن زہرہ
6۔ بن کلاب 
7۔ بن مرہ
حضور علیہ الصلوۃ والسلام کے والدین کا نسب نامہ کلاب بن مرہ پر مل جاتا ہے اور آگے چل کر دونوں سلسلے ایک ہوجاتے ہیں، عدنان تک آپ کا نسب نامہ صحیح سندوں کے ساتھ باتفاق مؤرخین ثابت ہے اس کے بعد ناموں میں کچھ اختلاف ہے اور حضور صلی اللہ علیہ و آلہ وسلم جب بھی اپنا نسب نامہ بیان فرماتے تھے تو عدنان ہی تک ذکر فرماتے تھے ( کرمانی بحوالہ حاشیہ بخاری جلد اول صفحہ 543 )
مگر اس پر تمام مورخین کا اتفاق ہے کہ عدنان حضرت اسماعیل علیہ السلام کی اولاد میں سے ہیں اور حضرت اسماعیل علیہ السلام حضرت ابراہیم علیہ السلام کے فرزند ارجمند ہیں ۔

حوالہ جات
---------

1. ↑  Expired shajra-e-nasb

| * د
* ب
* ت
خاندان رسالت صلی اللہ علیہ و آلہ وسلم |
| --- |
| 

|  |  |  |  |  |
| --- | --- | --- | --- | --- |
|   |   |   |   | ہاشم بن عبد مناف |
|   |
|   | عبدالمطلب |   |   |
|   |   |
|   |   | سلمی بنت عمرو |
|   |
|   | عبداللہ |   |   |
|   |   |
|   |   | عمرو بن عائذ |
|   |
|   | فاطمہ |   |   |
|   |   |
|   |   | صخرہ بنت عبد |
|   |
| محمد صلی اللہ علیہ و آلہ و سلم |   |   |
|   |
|   |   | شجرہ نسب محمد بن عبداللہ |
|   |
|   | وہب  |   |   |
|   |   |
|   |   | عاتکہ بنت ابی وقاص |
|   |
|   | آمنہ بنت وہب |   |   |
|   |   |
|   |   | عبد العزی بن عثمان |
|   |
|   | برہ |   |   |
|   |   |
|   |   | ام حبیب بنت اسد |
|   |

 |
|  |  |
| --- | --- |
|  | اس مضمون کا عنوان مخدوم سید اسد الدین چشتی سے تبدیل کرنے کا قصد ہے۔ **تبادلۂ خیال** پر رائے دیجیۓ۔ |

مخدوم سید اسد الدین چشتی المعروف بہ آفتاب ہند سہروردی ( 1263–1391) جونپور، بنارس ہندوستان کے ایک بہت بڑے ولی کامل اور مجاہد اعظم تھے۔ 29 رجب المرجب 661 ہجری بمطابق 9 جون 1263ء کو واسط، عراق میں پیدا ہوئے۔ لڑکپن میں والدین کے ہمراہ ہندوستان چلے آئے۔ کچھ عرصہ دہلی میں گزارا پھر کٹڑہ مانک پورہ تحصیل منجھن پور الہ آباد میں آئے۔ بیس برس کی عمر میں تحصیل علوم ظاہری سے فراغت پالی فقہ اصول تفسیر اور حدیث میں دسترس حاصل کی۔ حافظ قرآن اور قاری ہفت قرأت تھے۔

آپ نے علوم باطنی کی تعلیم اپنے نانا مخدوم ضیاء الدین کڑھی سے حاصل کی پھر ملتان جا کر شاہ رکن الدین کے مرید ہوئے۔ وہیں سے آفتاب ہند کا لقب پایا اور تبلیغ دین کی وصیت لے کر دلی آئے اور نظام الدین اولیاء سے مزید علم باطنی حاصل کیا۔ اس کے بعد کنتھ، ضلع مرزاپور چلے آئے یہاں کا راجا گھردار قوم سے تھا۔ آپ نے اسے وعظ و نصیحت سے دعوت اسلام دی۔ لیکن مجبورا جنگ کرنا پڑی۔ اور راجا شکست کھا کر مسلمان ہو گیا۔ اس کے بعد آپ الہ آباد کے ایک گاؤں سا تھرڈیہہ میں چلے گئے۔ یہاں کا راجا بآسانی اسلام لے آیا۔ اس کے بعد بنادی ضلع اعظم گڑھ کے راجا کے سات چھ ماہ تک جہاد کیا بعد ازاں راجا نے اسلام قبول کر لیا۔

سب سے آخر میں آپ ظفر آباد آئے اور یہاں بھی مخدوم چراغ شاہ کے ہمراہ، 721ھ/ 1321ء میں ایک بہت بڑا معرکہ سر کیا۔ اس میں غیاث الدین تغلق کا بیٹا ظفرخان چھ ہزار کی فوج لے کر آپ کی مدد کر آیا تھا۔

20 جمادی الاول 793 ہجری کو نماز عصر کے بعد ایک مجلس میں آپ کو شیخ سعدی کے اس شعر پر وجد آگیا اور رقت طاری ہو گئی۔

اگر ہلاکت سعدی بہ تیغ فرقت تست | حلال باشد ایں خونے کہ دوستاں ریزند
اسی شب کو فالج نے حملہ کیا اور 16 جمادی الاول/ 21 اپریل 1391ء کو تہجد کے وقت انتقال کیا۔ آپ کے بعد آپ کے خلفاء نے نیابت و سجادگی کا حق ادا کیا جب نواب آصف الدولہ کے بھائی نواب سعادت علی خان نے تمام جائدادیں ضبط کر لیں تویہ خاندان جونیور کے مفتی محلہ میں آکر آباد ہو گیا اور امامیہ مذہب اختیارکرلیا جس کے بعد سجادگی ختم ہو گئی۔

مخدوم آفتاب ہند اپنے وقت کے امام طریقت تھے۔ آپ صاحب زہد و تقوی و اہل حال و قال تھے۔ تمام عمر عبادت اور ریاضت میں بسر کی۔ بادشاہ وزرأ اور امرا آپ کی خدمت میں حاضر رہتے تھے آپ نے چند کتابیں بھی تصنیف کیں ان میں **عشقيہ** فن سلوک و معرفت کی ایک اچھی کتاب ہے۔

حوالہ جات
---------

1. ↑  ‎شاہکار اسلامی انسائیکلو پیڈیا، جلد اوّل، صفحہ
29،30
ایک امریکی آدمی سورج کی تمازت اور تیز شعاعوں کے بیچ آفتابی غسل سے لطف اندوز ہو رہا ہے اور آرام کر رہا ہے۔
لڑکیاں ہمہ رنگی اور ہمہ ڈیزائن بکنی پہن آفتابی غسل لے رہی ہیں۔ 
**آفتابی غسل** (انگریزی: Sun tanning) ایک طریقہ ہے جس سے کہ جسم کو سورج کی شعاعوں کے لیے کھولا جاتا ہے۔ اس کے کئی مقاصد کی تکمیل ممکن ہو سکتی ہے۔ ان میں اول الذکر جسم کے رنگ کو گہرا کرنا ایک مقصد ہے۔ اس کے لیے عمومًا دنیا کے مشہور ساحلی سیاحتی مقامات پر لوگ برہنہ یا نیم برہنہ حالت میں فرش پر لیٹتے ہیں۔ عام طور سے لباس میں عورتیں بکنی یا مونوکنی پہنتی ہیں جب کہ مرد نیکر پہنتے ہیں۔ کئی بار تیل یا کوئی کریم کا سہارا بھی لیا جاتا ہے۔ کچھ لوگ جو اس عمل کو گوشہ نشینی میں انجام دینا چاہتے ہیں، مصنوعی آلات کا بھی استعمال کرتے ہیں، جیسے کہ ٹیننگ لیمپ ( tanning lamp) کا چار دیواری کے بیچ سہارا لینا۔ کچھ لوگ کیمیاوی مصنوعات کا بھی سہارا لیتے ہیں جس سے کہ جسم میں بھورا پن مل سکتا ہے اور متصلًا الٹرا وایولیٹ شعاعوں سے بچا جا سکے۔

آفتابی غسل کے دیگر فوائد میں جسم کو گرمانا اور وٹامن ڈی کی کمی کو دور کرنا بھی شامل ہے۔ یہ بہ طور مغربی دنیا، تھائی لینڈ، فلپائن وغیرہ جیسے ممالک میں عام ہے۔

مزید دیکھیے
-----------

*

حوالہ جات
---------
مکھی
**مکھی** ایک اُڑنے والا کیڑا ہے جو بھڑ اور چیونٹی سے قریبی تعلق رکھتا ہے۔

حدیث میں ذکر
------------

حضرت ابوہریرہ رضی اللہ عنہ سے روایت ہے کہ نبی صلی اللہ علیہ وسلم نے فرمایا:" اگر تم میں سے کسی کے مشروب ( پانی، دودھ وغیرہ ) میں مکھی گر پڑے تو اسے چاہیے کہ اس کو مشروب میں ڈبکی دے، پھر اسے نکال پھینکے، کیوں کہ اس کے ایک پر میں بیماری ہے تو دوسرے میں شفا۔ "

جدید تحقیق
----------

ڈاکٹر محمد محسن خاں اس ضمن میں لکھتے ہیں: "طبی طور پر اب یہ معروف بات ہے کہ مکھی اپنے جسم کے ساتھ کچھ جراثیم اٹھائے پھرتی ہے" ۔

اللہ تعالیٰ نے کچھ نامیات ( Organisms) اور دیگر ذرائع پیدا کیے جو ان جراثیم ( Pathogenes) کو ہلاک کر دیتے ہیں، مثلاً پنسلین پھپھوندی اور سٹیفائلو ،کوسائی جیسے جراثیم کو مار ڈالتی ہے ۔

حالیہ تجربات سے ظاہر ہوتا ہے کہ ایک مکھی بیماری ( جراثیم ) کے ساتھ ساتھ ان جراثیم کا تریاق بھی اٹھائے پھرتی ہے۔ عام طور پر جب مکھی کسی مائع غذا کو چھوتی ہے تو وہ اسے اپنے جراثیم سے آلودہ کر دیتی ہے لہٰذا اسے مائع میں ڈبکی دینی چاہیے تا کہ وہ ان جراثیم کا تریاق بھی اس میں شامل کر دے جو جراثیم کامداوا کرے گا ۔

ماہرین خرد حیاتیات ( Microbiologists ) نے ثابت کیا ہے کہ مکھی کے پیٹ میں خامراتی خلیات ( Yeast Cells ) طفیلیوں ( Parasites ) کے طور پر رہتے ہیں اور یہ خامراتی خلیات اپنی تعداد بڑھانے کے لیے مکھی کی تنفس کی نالیوں ( Repiratory Tubules) میں گھسے ہوتے ہیں اور جب مکھی مائع میں ڈبوئی جائے تو وہ خلیات نکل کر مائع میں شامل ہو جاتے ہیں اور ان خلیات کا مواد ان جراثیم کا تریاق ہوتا ہے جنہیں مکھی اٹھائے پھرتی ہے ۔

مزید دیکھیے
-----------

* شہد مکھی

حوالہ جات
---------


1. ↑  ( صحیح البخاری، بدءالخلق، باب اذا وقع الذباب۔... حدیث : 3320 )
2. ↑  ( مختصر صحیح البخاری ) ( انگریزی ) مترجم ڈاکٹر محمد حسن خاں، ص : 656 حاشیہ : 3
3. ↑  جامعۃالازہرقاہرہ ( مصر ) کے عمید قسم الحدیث ( شعبہ حدیث کے سربراہ ) محمد السمحی کا خط
**سیر نبی** عثمانی ترک زبان میں حیات حضرت محمد صلی اللہ علیہ وسلم پر تحریر کی گئی ترکی مصنف مصطفیٰ ابن یوسف کی تصنیف ہے۔ کتاب چودہویں صدی عیسوی کے اختتامی عشروں میں پایہ تکمیل کو پہنچی۔

تفصیلات
-------

یہ کتاب سیرت نبوی کے ضمن میں لکھی گئی ہے۔ مصنف مصطفی ابن یوسف ارض روم کے رہنے والے تھے۔ کتاب عثمانی ترک زبان میں تحریر کی گئی جو ابتدائے سلطنت عثمانیہ کی گفتگو اور روزمرہ کی زبان تھی۔ اِس کتاب کو قلمبند کرنے کے لیے برجی مملوک کے سلطان سیف الدین برقوق نے مصطفی ابن یوسف کو معاوضہ فراہم کیا تھا تاکہ سیرت نبوی پر ایک نئی اور محققانہ کتاب نظم و نثر کی صورت میں سامنے آسکے۔ کتاب کا مواد زیادہ تر الواقدی کی کتاب المغازی سے ماخوذ ہے اور مقامات حجاز کے لیے ابو عبید البکری کی تصنیف المسالک و الممالک سے مواد اخذ کیا گیا ہے۔ یہ کتاب پانچ جلدوں پر مشتمل ہے اور 790ھ / 1388ء میں مکمل ہوئی۔ اِس کتاب کی پہلی اور چوتھی جلد توپ قاپی محل میں محفوظ ہے، جبکہ تیسری جلد نیو یارک عوامی کتب خانہ میں اور چوتھی جلد کا بیشتر حصہ ڈبلن کی چیسٹر بیٹی کتب خانہ میں عدد نمبر 419 کے تحت محفوظ ہے۔ پانچویں جلد گمشدہ ہے جس کے آثار امتدادِ زمانہ کے باعث ناپید ہو گئے۔ کل کتاب میں مصورانہ تصاویر کی تعداد 200 سے زائد ہے۔ مارچ 1984ء میں اِس کتاب کی چوتھی جلد فرانس میں فروخت کردی گئی تھی۔ سترہویں صدی عیسوی میں چوتھی جلد کی ایک نقل استنبول کے توپ قاپی محل میں تیار کی گئی تھی۔ یہ نقل 1862ء میں والدہ سلطان پرتیونیال سلطان نے اکسرائے، استنبول کی جامع مسجد کو عطیہ کی تھی۔

اشاعت
-----

سیر نبی کی پہلی اشاعت  1832ء میں استنبول، سلطنت عثمانیہ سے ہوئی۔

مزید دیکھیے
-----------

* سیرت نبوی

حوالہ جات
---------

1. ↑  فشر، کیرل گیریٹ، "A Reconstruction of the Pictorial Cycle of the "Siyar-i Nabī" of Murād III", *Ars Orientalis*، جلد 14، (1984)، صفحات 75-94
سماعيل فقير کی چھتری
سماعيل فقير کا قبرستان
**سماعیل فقیر کا قبرستان** (انگریزی: Graveyard of Smail Fakir) مقامی طور پر مشہور سماعیل کا قبرستان ایک قدیم قبرستان ہے جو پاکستان کے صوبہ سندھ کے ضلع دادو کی تحصیل جوہی کے کاچھو کے علاقے میں گائوں ہلیلی کے مغرب میں کھیر تھر سلسلے کی ایک پہاڑی پر واقع ہے۔ اس قبرستان میں سماعیل فقیر کی چھتری قدیم طرز تعمیر کا بہترین نمونہ ہے۔چھتری میں سماعیل فقیر کی قبر خانیدار ہے۔ اس قبرستان میں باقی قبریں بھی خانیدار ہیں۔ ان قبروں میں ایک قبر پر لفظ 'بحادین' (Behadin or Behdin) نقش ہے۔ بحادین زرتشت کو ماننے والی برادری ہے۔ تاریخ کے مطابق 36-635ء میں ایران پر جنگ قادسیہ یا قدسیہ کے وقت مسلمانوں نے زرتشتیوں کو 'گبر' کہا تو زرثشتیوں نے خود کو بحادین کہا تھا۔ اس قبرستان میں قبر کا سر اور پائوں والا حصہ کھلا ہوا ہے۔ میت کی ھڈیاں اب بھی نظر آتی ہیں۔ قبریں پتھروں کے تراشے ہوئے بڑے سلیبوں سے بنائی گئی ہیں۔ سماعیل فقیر کی چھبری بھی پتھر کے تھنبوں (Pillars) اور سلیبوں سے تعمیر کی گئی ہے۔ سلیبوں میں کوئی مصالحہ استعمال نہیں کیا گیا۔ چھتری کے گنبذ کی چھت میں سورج مکھی کے پھول کی نقش نگاری ہے۔ اس کے علاوہ سورج کی کرنیں نقش ہیں۔ماہرین نے قبروں کی طرز تعمیر کی وجہ سے زرتشتی قبریں قرار دیا ہے۔

حوالہ جات
---------

1. ↑
2. ↑
3. ↑
4. ↑